Viesti (Ahlqvist)
Tuuli, siepä kohti liekut
 Sulosata Savoa,
 Siepä jok’ aholla kiekut
 Ympäritse kukkia!

 Sinulle ma viestin viedä
 Annan armahalleni,
 Viestin viedä, toisen tuoda
 Huolta tyynöseltäni.

 Jos sen siellä lähtehellä
 Tuttusellasi tapaat,
 Niin hänelle hellimmillä
 Huulin suuta suikkoa.

 Vaan tulisko vastahasi
 Niinkuin muinoin tuli mun,
 Sylit silloin suorittaisi
 Suloiset pitäisi sun.

 Kosken kunnahall’ omani
 Astuis askelin aroin,
 Varo, varo vienoistani,
 Varo kuin minä varoin.

 Vaan jos tuolla tyttöäni
 Et tavatakana vois,
 Jos jo turve tyynelläni
 Peitteenä päällä ois;

 Heitä kukka kunnahalle,
 Hiljan kuisku hautahan:
 ”Tulemassa poika kurja
 Jo on sinne Tuonelaan!”

Sorsa [August Ahlqvist].

Lähde: Suometar 6.7.1849.

August Ahlqvist
Runot
Suometar
1849